Na osnovu člana 34 stav 3 Zakona o državnoj imovini (“Sl. list CG“, broj 21/09 i 40/11), člana 38 stav 1 tačka 9 Zakona o lokalnoj samoupravi ( ”Sl. list CG”, broj 2/18, 34/19 i 38/20), člana 46 stav 1 tačka 9 Statuta Opštine Rožaje (“Sl. list CG-Opštinski propisi“, broj 38/18 i 16/21), Odluke o građevinskom zemljištu (“Sl. list CG-Opštinski propisi“, broj 16/21) i člana 2 Odluke o Budžetu opštine Rožaje za 2022 godinu (“Sl.list CG-Opštinski propisi“, broj 48/21)**,** Skupština opštine Rožaje, na sjednici održanoj dana 30.03.2022. godine, donijela je

**O D L U K U**

o prodaji građevinskog zemljišta

**Član 1**

Prodaje se građevinsko zemljište:

Katastarska parcela broj 2733/12 KO Rožaje površine od 2500m2, upisane u List nepokretnosti broj 344 KO Rožaje, na ime Crna Gora svojina, Opština Rožaje raspolaganje, po početnoj cijeni od 16.50e po 1m2.

Predmetna parcela se nalazi izvan zahvata Generalnog urbanističkog rješenja a u zahvatu prostorno urbanističkog plana opštine Rožaje ( Sl.list CG – opštinski propisi br.31/12 i 2/17).

**Član 2**

Početna cijena vrijednosti predmetnog zemljišta je utvrđena shodno Izvještaju komisije za procjenu vrijednosti naznačene nepokretnosti od 22.11.2021.godine.

**Član 3**

Nakon donošenja ove Odluke i pribavljene saglasnosti od Vlade CG – Ministarstva finansija, Direkcija za imovinu i zaštitu prava opštine Rožaje će raspisati poziv za javno nadmetanje i sprovesti dalji postupak i zaključiti ugovor sa kupcem, pri tom naznačena cijena će se uzeti kao utvrđena početna cijena u postupku javnog nadmetanja.

**Član 4**

Lice iz člana 3 (eventualni kupac) iz Odluke stiče pravo upisa prava svojine na nepokretnost kod Uprave za nekretnine CG-PJ Rožaje, nakon izmirenja ugovorenih obaveza.

**Član 5**

Porez na promet nepokretnosti i druge finansijske obaveze u vezi sa predmetnim poslom snosi kupac.

**Član 6**

Ova Odluka stupa na snagu osmog dana od dana objavljivanja u „Službenom listu CG-Opštinski propisi“.

Broj: 02-016/22- 86

Rožaje, 31.03.2022.godine

**SKUPŠTINA OPŠTINE ROŽAJE**

Predsjednik Skupštine,

Almir Avdić, s. r.